(Az esőerdő hangjai)
2011 nyarán turistaként
először látogattam el a borneói esőerdőkbe,
és el tudják képzelni,
milyen lenyűgöző hangok várnak ott az emberre.
Folyamatos hangzavar van.
Némelyek kiemelkednek a többi közül.
Például itt ez a nagy, orrszarvcsőrű madár.
Ez a zümmögés, egy kabóca.
Ez egy gibboncsalád hangja.
Nagy távolságokból énekelnek egymásnak.
Ezt a felvételt egy gibbonrezervátumban rögzítettem,
ezért is hallani ilyen sokat belőlük,
valójában viszont a legfontosabb zaj, ami akkor az erdőből jött,
amit akkor észre sem vettem,
sőt, senki más sem.
Tehát ez egy gibbonrezervátum.
A legtöbb időt a gibbonok rehabilitációjára szentelik,
de szintén sok időt kell fordítaniuk
a környezetük védelmére, az illegális fakitermelők elleni küzdelemre.
És ha figyeljük az erdő hangját,
de lehalkítjuk a gibbonokat, a rovarokat, és a többit,
a felvételen, a háttérben egész idő alatt
egy távoli láncfűrész hangja volt hallható.
Három főállásban dolgozó őrt alkalmaztak ezen a menedékhelyen,
hogy megvédjék azt az illegális fakitermelőktől,
mikor egy nap turistákként, sétálni mentünk az erdőbe,
és öt percnyi sétára sem voltunk,
mire belefutottunk egy emberbe, aki épp akkor vágott ki egy fát,
öt percnyire, és csak pár száz méterre az őrállomástól.
Képtelenség volt hallani a láncfűrészeket,
mert, amint azt önök is hallhatták, az erdő nagyon, nagyon hangos.
Elfogadhatatlannak éreztem, hogy a mai modern világban,
csak néhány száz méterre egy természetvédelmi őr állomásától,
ne lehessen meghallani, ha valaki beindít egy láncfűrészt.
Lehetetlennek hangozott, de sajnos mégis igaz volt.
Hogy végezzünk jogtalan kitermeléssel?
Mérnökként nagyon csábító egy high-tech,
szuper-király high-tech megoldás,
de itt, az esőerdőben vagy.
Egyszerűnek, megoldhatónak kell lennie,
és amire ottlétünkkor jöttünk rá,
hogy minden kellékünk már eleve kéznél volt.
Építhetünk egy olyan rendszert, ami segíti a leállítást,
a már ott lévő dolgok felhasználásával.
Ki volt ott? Mi volt már eleve ott az erdőben?
Megvoltak az embereink.
Ott volt az az elszánt csapat, a három főállású őrrel,
akik készen álltak mindezt leállítani,
csak azt kellett tudniuk, hogy mi történik kint az erdőben.
Az igazi meglepetés az volt,
hogy volt térerő az erdőben.
Volt telefonkapcsolat a semmi közepén.
A legközelebbi úttól több száz kilométerre,
ahol nincs villany, de nagyon jó a térerő,
ezek az emberek egész nap a Facebook-on lógtak,
a telefonjaikon interneteztek,
úgyhogy elgondolkodtam, hogy igazából lehetséges lenne
az erdő hangjait felhasználva,
egy programmal kiszűrni a láncfűrész hangját --
mert az emberek azt nem hallják --
és küldeni egy figyelmeztetést.
De szükség van egy készülékre, fent a fák között.
Szóval ha lenne pár készülék, ami az erdő hangjait figyeli,
kapcsolódna az adott helyi hálózatra,
és figyelmeztetést küldene az embereknek,
ami talán megoldást nyújtana az ott élőknek.
De beszéljünk egy picit az esőerdők megmentéséről,
mert mindig csak erről hallunk.
Az én generációm már gyerekkora óta
az esőerdők megmentéséről hall,
és úgy tűnik, az üzenet sosem változik:
Meg kell mentenünk az esőerdőket, ez nagyon sürgős,
sok focipályányi terület pusztult el tegnap.
És mégis itt vagyunk, az esőerdőknek már csak kb. a fele van meg,
és jelenleg sokkal égetőbb problémák vannak, például a klímaváltozás.
Valójában viszont ez a kevésbé ismert tény az, amit akkor nem vettem észre:
Az erdőirtás jelentős adaléka a megnövekedett üvegházhatásnak,
mint a világ összes repülője, vonata, autója, kamionja és hajója összesen.
A második legnagyobb oka a klímaváltozásnak.
Az Interpol szerint
az esőerdőkben végzett fakivágások 90 százaléka
illegális, pont úgy, ahogyan azt az előbb láttuk.
Így ha segíthetünk az ott élőknek betartatni az ottani szabályokat,
akkor jelentősen lefaraghatunk abból a 17%-ból,
és rövid távon jelentős hatást érhetünk el
Ez lehet a legolcsóbb és leggyorsabb út a klímaváltozás elleni harcban.
Íme a rendszer, amit elképzeltünk.
Igazi high-tech kinézet.
Amint a láncfűrész hallható lesz az erdőben,
a készülék érzékeli a láncfűrész hangját,
ami figyelmeztetést küld a GSM hálózaton, ami már eleve ott van,
a terepen lévő őrnek,
aki azonnal odamehet, és megállíthatja a fakivágást.
Többé nem arról van szó, hogy már kivágott fát találnak.
Nem műholdról látják a fát, ott,
ahol már tarra vágták az erdőt,
hanem azonnali beavatkozásról szól.
Ahogy mondtam, ez a legolcsóbb és a leggyorsabb módja,
de valójában, ahogyan láthatták, nem tudták megcsinálni,
így nem lehet olyan olcsó és gyors.
De ha a készülékek mobiltelefonok lennének,
az már nagyon olcsó lenne.
Több száz millió mobilt dobnak el évente,
egyedül csak az USA-ban,
nem számítva a világ többi részét, amit szintén nem lehet kihagyni,
pedig a mobiltelefonok nagyszerűek.
Tele vannak érzékelőkkel.
Képesek az erdők hangjára figyelni.
Meg kell őket védenünk.
Behelyezzük ezeket egy ilyen dobozba,
és fel is kell tölteni őket.
A feltöltés az egyik legnagyobb mérnöki kihívás,
amivel meg kell birkóznunk,
mert telefont tölteni egy lombkorona alatt,
akármilyen napelemmel egy lombkorona alatt,
egy, ezidáig megoldatlan probléma volt,
és ez az az egyedi napelemes dizájn, amit itt látnak,
ami egyébként újrahasznosított ipari melléktermékből készült.
Levágott csíkok.
Ez vagyok én, amint összerakom
a szüleim garázsában.
Nekik köszönhetem, hogy ezt megengedték.
Amint láthatják, ez egy készülék egy fán.
Amit innen látnak, az az, hogy, ez egy eléggé rejtett valami
ott fent a fán, ha messziről nézzük.
Ez fontos, mert bár képesek a láncfűrész hangját kiszűrni
kilométeres távolságból is,
három négyzetkilométeres területet lefedve,
ha valaki elvinné onnan őket, a terület védtelenné válna.
Szóval, ez tényleg működik?
Nos, hogy leteszteljük, visszavittük Indonéziába,
nem ugyanoda, hanem máshová,
egy másik gibbonrezervátumba,
amit naponta fenyeget az illegális fakivágás.
Már a második napon meghallotta az illegális láncfűrész hangját.
Sikeres valósidejű riasztást kaptunk.
Egy emailt a telefonomra.
Igazából éppen csak, hogy akkor jöttünk le a fáról.
A fickók dohányoztak,
és akkor kaptam egy emailt, és mindannyian lecsendesedtünk,
és tényleg hallottuk a láncfűrészt,
nagyon, nagyon halkan a háttérben,
de egészen addig senki sem vette észre.
És rögvest elindultunk, hogy leállítsuk a favágókat.
Nagyon ideges voltam.
Ekkor értünk nagyon közel a favágókhoz.
Ez volt az a pillanat, ahol tényleg megbántam
az egész kalandot.
Nem igazán tudom, hogy mi van a hegy másik oldalán.
Az a fickó sokkal bátrabb nálam.
De ő elindult, úgyhogy nekem is menni kellett,
ő átment a hegyen,
és tetten érte a favágókat.
Számukra ez igazi meglepetés volt,
azelőtt még soha senki nem szakította őket félbe,
annyira hatásos volt számukra,
hogy a kollégák elmondása szerint azóta se tértek vissza.
Nagyszerű emberek voltak.
Megmutatták nekünk, hogyan működik a haditerv,
és ami ott nagyon meggyőző volt,
hogy amint megjelensz és leállítod az embereket,
az már olyan elrettentő, hogy nem is jönnek vissza.
Szóval ...
Köszönöm. (Taps)
Elterjedt a hír, valószínűleg mert sokaknak elmondtuk,
és aztán valami elképesztő dolog történt.
A világ minden tájáról kezdtek nekünk e-maileket, hívásokat küldeni.
Ázsiától,
Afrikán át, Dél-Amerikáig szóltak,
hogy ezt ők is tudnák hasznosítani,
és ami a legfontosabb,
rájöttünk, hogy rendkívülinek gondoljuk azt,
hogy az erdőben is ilyen jó volt a térerő.
Aztán szóltak, hogy ez nem kivételes,
és az a rész az erdők szélén van, ami egyben a legfenyegetettebb is.
Aztán csodálatos dolog történt,
az emberek elkezdtek nekünk használt mobiltelefonokat küldeni.
Mára már van egy rendszerünk,
ahol embereket használhatunk a földön, akik már eleve ott vannak,
akik használhatják és fejleszthetik a meglévő kapcsolatot,
és régi mobilokat használunk, amiket nekünk küldtek
a világ minden tájáról,
akik örülnek, ha a régi telefonjuk valami másra is használható,
mondhatni.
És ha a készülék teljesen újrahasznosítható lenne,
akkor teljes lenne a körforgás.
Szóval ez nem egy high-tech megoldás.
Azt használtuk, ami már eleve adott,
és meg vagyok róla győződve, hogy ha nem is telefonnal,
de valami mással megoldható
egy hasonlóan jó eredmény,
ami új környezetbe helyezve is hatékony.
Nagyon szépen köszönöm!
(Taps)